31.5.2023
SL
Uradni list Evropske unije
L 141/41
PRILOGA
SKUPNI ODBOR POGODBENIC SPORAZUMA O VARNOSTI V CIVILNEM LETALSTVU MED EVROPSKO UNIJO IN JAPONSKO Poslovnik
Točka 1 Opredelitev pojmov Za namene tega poslovnika iz člena 11(3) Sporazuma o varnosti v civilnem letalstvu med Evropsko unijo in Japonsko: — „pogodbenica“ pomeni Evropsko unijo ali Japonsko; — „pogodbenici“ pomeni Evropsko unijo in Japonsko.
Točka 2 Predsednik in sestava 1.
Skupnemu odboru skupaj predsedujeta predstavnik Evropske unije in predstavnik Japonske (v nadaljnjem besedilu: predsednika). 2.
Evropsko unijo v skupnem odboru zastopa Evropska komisija, ki ji pomaga Agencija Evropske unije za varnost v letalstvu, skupaj z letalskimi organi držav članic Evropske unije. 3.
Japonsko v skupnem odboru zastopa Ministrstvo za zunanje zadeve in/ali misija Japonske pri Evropski uniji, skupaj z Ministrstvom za zemljišča, infrastrukturo, promet in turizem.
Točka 3 Sestanki 1.
Skupni odbor se sestaja v rednih časovnih presledkih na zahtevo katere koli pogodbenice.
2.
Kraj sestankov se v največji možni meri izmenjuje med Brusljem in Tokiom.
Alternativno se lahko organizirajo razprave prek videokonference.
Sklepi in priporočila, sprejeti na videokonferencah, imajo enako veljavnost kot sklepi in priporočila, sprejeti na fizičnih sestankih.
Ko se pogodbenici dogovorita o datumu in kraju sestanka, ga skličeta Evropska komisija za Evropsko unijo in Ministrstvo za zunanje zadeve za Japonsko. 3.
Sestanki skupnega odbora niso odprti za sodelovanje javnosti, razen če se predsednika ne odločita drugače.
Po sestanku se lahko z medsebojnim soglasjem predsednikov izda sporočilo za javnost. 4.
Sestanki in dokumenti so v angleščini.
Stroške tolmačenja ali prevajanja v drug jezik krije pogodbenica, ki zahteva tolmačenje ali prevajanje.
Točka 4 Delegacije 1.
Pred vsakim sestankom se pogodbenici medsebojno obvestita o predvideni sestavi svojih delegacij in imenujeta vsaka svojega predsednika. 2.
Predsednika se lahko priložnostno odločita, da se k udeležbi na sestankih skupnega odbora povabijo zunanji udeleženci, da bi zagotovili informacije o posameznih zadevah, ali kot opazovalci.